Il-każ seħħ fi Triq l-Avjazzjoni f'Ħal Luqa Raġel ta' 50 sena weġġa' meta prova jevita arblu tat-traffic lights li kien għadu kemm ħabat miegħu żagħżugħ ta' 27 sena. L-inċident seħħ dalgħodu fi Triq l-Avjazzjoni f'Ħal Luqa. Jidher li ż-żagħżugħ ta' 27 sena residenti Ħ'Attard tilef il-kontroll tal-vann li kien qed isuq u ħabat ma arblu tat-traffic lights. Dan wassal lis-sewwieq tal-mutur biex jitlef il-kontroll tal-mutur li kien qed isuq biex jevita l-istess arblu. Fuq il-post issejħet ambulanza li ħadet lix-xufier tal-mutur l-Isptar Mater Dei sabiex jingħata l-kura meħtieġa. Aktar tard huwa ġie ċċertifikat li qed isofri minn ġrieħi gravi. L-investigazzjonijiet tal-Pulizija dwar dan l-inċident għadhom għaddejjin.